OpenLLM-France/wikimedia huggingface dataset:
# Torre de l'Alcúdia

* Aquest article tracta sobre la torre d'Agres. Si cerqueu la torre mudèjar de Xèrica, vegeu «Torre de l'Alcúdia (Xèrica)».
La torre de l'Alcúdia és una torre talaia ubicada a l'oest del municipi d'Agres (el Comtat), sobre un petit tossal rebaixat artificialment.

## Història

La torre està situada junt el barranc de Garlí, on naix la font del Molí Mató. Les aigües d'aquesta font reguen una important zona d'Agres situada junt la torre, i probablement això fou el motiu de l'aparició d'un assentament musulmà en aquesta àrea. L'assentament donaria lloc, amb posterioritat, a la construcció de la torre com a element defensiu, i potser també, pel control del camí entre Alfafara i Bocairent.
Diferents investigadors opinen que aquesta torre era independent del castell d'Agres, car els objectius del citat castell, el control de la sub-comarca de la Valleta d'Agres, ja s'assolien amb les dues torres situades al poble d'Agres.
Aquesta torre no apareix citada en cap document escrit de l'època, però s'ha datat al segle xi, per l'aparició de nombroses troballes de ceràmica als voltants de la torre.

## Estat actual

La torre de l'Alcúdia, de planta quadrangular, s'alça sobre una plataforma massissa de tapial de maçoneria. Es conserva un mur sencer de 7 m. i dos parcials de 6 m. El quart mur està completament enderrocat. Els murs estan bastits amb tapial de 0,90 m. De grossària i entre 0,82 i 0,85 m d'alçada. Malgrat la gran erosió de la part alta dels murs, es pot apreciar una zona possiblement emmerletada.
A la part sud de la torre s'han trobat indicis d'un enderrocament intencionat, motivat possiblement per la construcció d'un edifici adossat al segle xviii.

## Accés

La torre està situada a l'oest del municipi d'Agres, en la partida del mateix nom, en el camí entre Alfafara i Bocairent.

## Bibliografia

* El Comtat, una terra de castells. Editat pel Centre d'Estudis Contestans. 1996.
* 1 2 «Inventari General del Patrimoni Cultural Valencià».
# Freqüència genotípica

En genètica de poblacions, la freqüència genotípica és la freqüència o proporció (0 < f < 1) d'un determinat genotip en una població biològica. Es pot comparar amb la freqüència al·lèlica. Les freqüències genotípiques poden representar-se amb un diagrama de De Finetti. L'equilibri de Hardy-Weinberg preveu freqüències genotípiques des de freqüències al·lèliques sota unes condicions determinades.
* f (AA) = p²
* f (Aa) = 2·p·q
* f (aa) = q²
# Blanca Garrigues Francés

María Blanca Garrigues Francés (Carcaixent, 15 de febrer de 1978) és una advocada i política valenciana, diputada a les Corts Valencianes en la IX legislatura.
És filla d'Asunción Francés, qui havia estat presidenta de l'Associació d'Ames de Casa Tyrius. Llicenciada en dret, treballa com a advocada. Militant del PPCV, fou elegida regidora de benestar social i promoció econòmica de Carcaixent a les eleccions municipals espanyoles de 2007 i 2011.
El setembre de 2015 va substituir en el seu escó Alberto Fabra Part, elegit diputat a les eleccions a les Corts Valencianes de 2015 i que ha estat designat senador per les Corts Valencianes.

## Referències

* ↑ Fitxa de les Corts Valencianes
* ↑ Fabra, Barberá y Llombart renuncian a su acta de diputado en las Cortes, El País, 31 de juliol de 2015
# Escola Internacional de Luxemburg

L'Escola Internacional de Luxemburg (en anglès: International School of Luxembourg, ISL), anteriorment Escola Internacional Americana de Luxemburg (en anglès: American International School of Luxembourg, AISL), és una escola privada sense fins lucratius de la Ciutat de Luxemburg, al sud de Luxemburg. L'escola té uns 950 estudiants amb més de quaranta nacionalitats. Està situada en el Campus Geesseknäppchen, juntament amb altres institucions educatives, al barri d'Hollerich, al sud-oest de la ciutat.
L'Escola té estudiants des de preescolar fins al dotzè grau i ofereix una àmplia selecció d'esports i activitats extra escolars. L'Escola ofereix el Certificat General Internacional d'Educació Secundària IGCSE, al programa per als estudiants de novè i desè grau, i del Batxillerat Internacional, en els seus dos últims anys de l'escola (11 i 12 graus).
Els equips esportius prenen part en el torneig de NECIS. Competeixen en futbol, bàsquet, atletisme, natació, voleibol i rugbi. L'equip té per nom «les Águiles».

## Alumnat destacat

* Brian Molko
* Stefan Olsdal
* Sebastià de Luxemburg
* Colm Cannon

## Referències

* ↑ «Stadtentwicklungsplan Hollerich» (en francès). [Consulta: 4 octubre 2015].
* ↑ «International School of Luxembourg: IGCSE Programme».
* ↑ «International School of Luxembourg - International Baccalaureate».
* ↑ «International School of Luxembourg: International Baccalaureate».
* 1 2 «David Bowie Wonderworld: Placebo/Bowie Host Chat 29/3/99».

## Enllaços externs

* Escola Internacional de Luxemburg - Lloc web oficial
# Chumps

Chumps és una pel·lícula muda de la Vitagraph digirida per George D. Baker i protagonitzada per John Bunny, Leah Baird i Marshall P. Wilder. Basada en un guió de Wallace Reid que també actuava, la pel·lícula, d'una bobina, es va estrenar el 16 de gener de 1912. Probablement es tracta d'una pel·lícula perduda.

## Argument

El senyor Bunny i el senyor Marsh assisteixen a un espectacle i tots dos s'enamoren de Lauretta, una encantadora ballarina. Li envien les seves targetes i l'acompanyen a casa amb taxi. El seu pare rep amb desgrat aquestes atencions i li prohibeix tornar-los a veure. Quan el seu pare marxa, però, els envia a cadascun una nota per a que la visitin. El primer en arribar és el senyor Bunny que es presenta amb una caixa de dolços. Mentre ell i Lauretta estan parlant, s'anuncia l'arribada de Marsh. Bunny s'amaga darrere de les cortines. Marsh. arriba amb un immens ram de roses i ocupa el lloc de Bunny fins que arriba un tercer visitant. Marsh es veu obligat a amagar-se darrere de la tapa del piano de cua, sota la coberta. La tercera persona és un home alt, jove i guapo. Just en aquell moment torna el seu pare torna i aquest visitant es refugia sota el sofà. Això és massa per als tres homes. Bunny i Marsh revelen la seva presència al vell home i li desitgen una bona nit. El jove alt sembla desconcertat. Marsh i Bunny proclamen la seva admiració per la filla del vell i li diuen que les seves intencions són honorables. En aquell moment apareix el jove alt, els aparta i declara amb valentia que s'ha casat en secret amb Lauretta i que ara és la seva dona. Marsh s'ensorra i Bunny pren el seu amic i se l'enduu plorant com un nadó.

## Repartiment

* John Bunny (Mr. Bunny)
* Marshall P. Wilder (Mr. Marsh)
* Leah Baird (Laurette)
* William Shea (el pare)
* Wallace Reid (el tercer pretendent)

## Referències

* ↑ Moules, Patrick. The 9.5mm Vintage Film Encyclopaedia (en anglès). Troubador Publishing Ltd, 2020-07-28, p. 108. ISBN 978-1-83859-269-1.
* ↑ Fleming, E. J.. Wallace Reid: The Life and Death of a Hollywood Idol (en anglès). McFarland, 2013-10-25, p. 291. ISBN 978-0-7864-7725-8.
* ↑ «Complete record of current films». Motography, 01-02-1912, pàg. 95.
* ↑ «Chumps» (en anglès). Silent Era : Progressive Silent Film List. [Consulta: 6 juny 2021].
* ↑ «Chumps». Moving Picture World 11, 2, 13-01-1912, pàg. 142.
# Iassénskaia

Iassénskaia - Ясенская (rus) és una stanitsa del krai de Krasnodar, a Rússia. Es troba a la vora del riu Gorkaia, a 5 km de la costa de la mar d'Azov, a 37 km al sud de Ieisk i a 157 km al nord-oest de Krasnodar, la capital.
Pertanyen a aquesta stanitsa el possiólok de Iassénskaia Pereprava i el khútor de Xílovka.
# Heidi Hautala

Heidi Anneli Hautala (Oulu, Finlàndia, 14 de novembre de 1955) és una dirigent política ecologista finlandesa, Vicepresidenta del Parlament Europeu.
Va ser presidenta de la Lliga Verda (en finès: Vihreä liitto) de 1987 a 1991, i candidata presidencial en 2000 i 2006. En aquest últim any va arribar al 3,5% dels vots (sent la quarta força més votada amb 105.248 vots). Va ser membre del Parlament Nacional de 1991 a 1995.
Després de la incorporació de Finlàndia a la Unió Europea el 1995, va ser escollida per al Parlament Europeu en 1996. Va tornar al parlament nacional en les eleccions de 2003, tornant a ser escollida eurodiputada en el 2009. Des de l'octubre de 2017 és Vicepresidenta del Parlament Europeu.

## Referències

* ↑ «Heidi HAUTALA» (en anglès). Parlament Europeu. [Consulta: 23 setembre 2020].
* ↑ «8th parliamentary term | Heidi HAUTALA» (en anglès). European Parliament. [Consulta: 23 setembre 2020].

## Enllaços externs

* Web oficial de Heidi Hautala
* Web oficial de Heidi Hautala en el Parlament Europeu
# Palmans (equip ciclista)

L'equip Palmans (codi UCI: PCO), va ser un equip ciclista belga que competí professionalment entre el 1994 i el 2003, i entre el 2006 i el 2010. El 2001 es fusionà amb l'equip Collstrop.
El 2004 l'equip va desaparèixer i part de la plantilla i el patrocinador van anar a parar al nou Mr Bookmaker.com. El 2006, part d'aquell equip va tornar a crear el Palmans-Collstrop, una formació que va durar fins al 2010. Va competir en el calendari de l'UCI Europa Tour.

## Principals resultats

* Circuit del País de Waes: Jan Bogaert (1994), Wim Omloop (1997), Geert Omloop (2003)
* Circuit de Houtland: Jans Koerts (1995), Niko Eeckhout (2000), Geert Omloop (2001, 2003)
* Le Samyn: Hans De Meester (1996)
* Gran Premi del 1r de maig - Premi d'honor Vic de Bruyne: Peter Spaenhoven (1997), Geert Omloop (2001), Roger Hammond (2002)
* Gran Premi d'Isbergues: Magnus Backstedt (1997), Peter Van Petegem (2001)
* Circuit Franco-Belga: Frank Høj (1998)
* Nokere Koerse: Hendrik Van Dijck (2000)
* Circuito Montañés: Dave Bruylandts (2000)
* Campionat de Flandes: Niko Eeckhout (2000)
* Kuurne-Brussel·les-Kuurne: Peter Van Petegem (2001)
* Tour Beneden-Maas: Geert Omloop (2001), Roger Hammond (2002)
* Gran Premi de Denain: Bert Roesems (2003)
* Fletxa del port d'Anvers: Rob Goris (2010)
* Copa Sels: Aidis Kruopis (2010)

### Campionats nacionals

* Campionat de Bèlgica en ruta: Geert Omloop (2003)
* Campionat del Regne Unit en ruta: Roger Hammond (2003)
* Campionat de Finlàndia en contrarellotge: Matti Helminen (2008)

### A les grans voltes

* Volta a Espanya
** 0 participacions
* Tour de França
** 0 participacions
* Giro d'Itàlia
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII.
| Temporada | Classificació per equips | Millor ciclista en la classificació individual |
| 1995 | 37è | Nico Verhoeven (306è) |
| 1996 | 41è | Jans Koerts (152è) |
| 1997 | 39è | Hans De Clerck (161è) |
| 1998 | 35è | Frank Høj (163è) |
| 1999 | 14è (GSII) | Dave Bruylandts (160è) |
| 2000 | 6è (GSII) | Dave Bruylandts (66è) |
| 2001 | 18è (GSII) | Peter Van Petegem (57è) |
| 2002 | 3r (GSII) | Bert Roesems (187è) |
| 2003 | 30è | Geert Omloop (95è) |

### UCI Europa Tour

| Temporada | Classificació per equips | Millor ciclista en la classificació individual |
| 2006 | 120è | Christoph Roodhooft (1248è) |
| 2007 | 53è | Bobbie Traksel (79è) |
| 2008 | 97è | Matti Helminen (332è) |
| 2009 | 50è | Geert Omloop (122è) |
| 2010 | 31è | Aidis Kruopis (28è) |

### UCI Àfrica Tour

| Temporada | Classificació per equips | Millor ciclista en la classificació individual |
| 2010 | 12è | Geoffrey Coupé (141è) |

## Referències

* ↑ «Classificacions UCI 1995-2008». Arxivat de l'original el 2012-01-18. [Consulta: 30 maig 2015].

## Enllaços externs

* Plantilles 1 i resultats a firstcycling.com
* Plantilles 2 i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl Arxivat 2015-05-31 a Wayback Machine.
# Tyrannochthonius floridensis

Tyrannochthonius floridensis és una espècie d'aràcnid de l'ordre Pseudoscorpionida de la família Chthoniidae.
Es troba de forma endèmica a Florida (Estats Units).

## Referències

* ↑ Texas A&M University. (anglès)
# Jaciment a l'oest del Saió

El jaciment a l'oest del Saió està situat al municipi de Santa Margarida de Montbui, a la comarca d'Anoia. Està en un context de conreu de vinya, a mà esquerra de la carretera de Saió, a prop del riu. El jaciment es tracta d'un indret o centre de producció relacionat amb la talla de sílex, corresponent al Paleolític mitjà (90.000 - 33.000 ANE). Va ser descobert per membres de la Secció d'Arqueologia del Centre d'estudis d'Igualada, al febrer de l'any 1986. S'hi varen localitzar una concentració de peces de sílex de gran i de mida mitjana així com restes de talla en la zona superior i mitja del turó.

## Referències

* ↑ Generalitat de Catalunya «A l'Oest del Saió». Inventari de Patrimoni Cultural Immoble. Patrimoni Arqueològic.

## Enllaços externs

* http://calaix.gencat.cat/handle/10687/97435
# Chgrp

L'ordre chgrp (canviar de grup) és una utilitzat pels usuaris sense privilegis en sistemes tipus Unix per canviar el grup associat amb un arxiu. A diferència de la comanda chown, chgrp permet als usuaris canviar els grups, però només dels quals són membres.

## Referències

* ↑ Canvi de grup d'arxius i directoris, Single UNIX Specification a The Open Group
# Ienàkieve

Ienàkieve (en ucraïnès: Єнáкієве, en rus: Ена́киево, Ienàkievo) és una ciutat que pertany de iure a l'óblast de Donetsk d'Ucraïna, però que de facto està inclosa en els territoris ocupats per la Federació Russa. La ciutat està situada a la vora del riu Krynka a uns 60 quilòmetres de Donetsk.
És coneguda per ser el lloc de naixement de l'expresident ucraïnès Víktor Ianukòvitx.

## Economia

Ienàkieve és un important centre de Donbàs destacant-se la mineria del carbó, la metal·lúrgia, la producció química i la fabricació de materials de construcció. La ciutat posseeix una de les fàbriques metal·lúrgiques més antigues de la Ucraïna.

## Població

Cap al cens de 2001, més de 86% de la població de la ciutat utilitza la llengua russa en la seva vida quotidiana, mentre que 13,8% utilitza el l'ucraïnès. La població actual es calcula en 84.187 habitants i uns 161.500 a la seva zona metropolitana.

## Història

Els assentaments permanents al territori de l'actual Ienàkieve començaren al voltant de 1783. Durant la segona meitat del segle xix s'hi van obrir les primeres mines de carbó Sofíevski. La ciutat va sorgir el 1898 quan nombrosos treballadors de diversos assentaments propers es van unir en un sol assentament sota el nom de Fiòdor Ienàkiev. Les primeres mines de carbó dataven de 1853. L'establiment va ser incorporat com a ciutat el 1925. Al voltant de la Primera Guerra Mundial la ciutat tenia ja diverses fàbriques.
Entre 1928 i 1943 la ciutat va ser denominada Rýkovo per l'estadista soviètic Aleksei Ríkov. Entre 1941 i 1943 (en la Segona Guerra Mundial) la ciutat va patir atacs d'unitats alemanyes i italianes. Cap a 1950 la ciutat comptava ja amb diverses fàbriques dedicades a materials de construcció i automotrius.
Durant la Guerra de Donbas, la ciutat va ser capturada pels separatistes prorussos quan el 13 d'abril de 2014 activistes prorussos van capturar el seu ajuntament i van declarar que la ciutat formava part de la República Popular separatista de Donetsk.

## Galeria d'imatges

* Tramvia de Ienàkieve
* Plaça de Lenin.

## Referències

* 1 2 «Ienàkieve». Gran Enciclopèdia Catalana. Barcelona: Grup Enciclopèdia Catalana.
* ↑ «Ukraine Census». [Consulta: 4 maig 2022].
* ↑ «A year after fighting stops, depressed Yenakiyeve waits for recovery under Russian occupation - Jun. 24, 2015», 24-06-2015. [Consulta: 4 maig 2022].
* ↑ (rus) As part of the People's Republic of Donetsk steel Zhdanovka and Kirov [map], Komsomolskaya Pravda in Ukraine (14 April 2014)
# Padules

Padules és una localitat de la província d'Almeria, Andalusia. L'any 2005 tenia 504 habitants. La seva extensió superficial és de 27 km² i té una densitat de 18,7 hab/km². Està situada a una altitud de 754 metres i a 52 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2019 |
| 488 | 491 | 491 | 481 | 475 | 466 | 449 | 455 | 504 | 523 | 410 |

## Enllaços externs

* «Joven y de Padules». Arxivat de l'original el 2021-08-05. [Consulta: 17 juliol 2021]., Associació jovenil
# Tyrannochthonius densedentatus

Tyrannochthonius densedentatus és una espècie d'aràcnid de l'ordre Pseudoscorpionida de la família Chthoniidae.
Es troba de forma endèmica a Nova Zelanda.

## Referències

* ↑ «Texas A&M University». Arxivat de l'original el 2014-10-13. [Consulta: 19 novembre 2016].
# Fudi de les Comores

El fudi de les Comores (Foudia eminentissima) és un ocell de la família dels ploceids (Ploceidae).

## Hàbitat i distribució

Habita els boscos de les illes Comores.

## Taxonomia

Alguns autors han considerat que la subespècie de l'illa de Grande Comore és en realitat una espècie diferent:
* Foudia consobrina Milne-Edwards et Oustalet, 1885 - fudi de Grande Comore.

## Referències

* ↑ «Fudi de les Comores». Cercaterm. TERMCAT, Centre de Terminologia. Rev. 20/02/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ fudi de Grande Comore«Fudi de les Comores». Cercaterm. TERMCAT, Centre de Terminologia. Rev. 20/02/2022(català)
# Boophis reticulatus

Boophis reticulatus és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis reticulatus. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Cipriano Elys de la Hoz

Cipriano Elys de la Hoz o Cipriano Elis de la Hoz (Muriedas, Cantàbria, 26 de setembre de 1907 - Xera, Plana d'Utiel, 14 de gener de 1984) fou un ciclista espanyol, que fou professional entre els principis dels anys 30 fins al 1945. Fou el primer ciclista càntabre en disputar el Tour de França. El seu principal èxit fou una victòria d'etapa a la Volta a Catalunya de 1945.

## Palmarès

* 1945
** Vencedor d'una etapa de la Volta a Catalunya

### Resultats a la Volta a Espanya

* 1936. 12è de la classificació general.
* 1942. 5è de la classificació general.

### Resultats al Tour de França

* 1935. Abandona (1a etapa)

## Referències

* ↑ «ELIS DE LA HOZ Cipriano "CYPRIEN Elie "». [Consulta: 20 desembre 2023].
* ↑ 20minutos. «La Fiesta del Deporte homenajeará este jueves a Juan Manuel Gozalo, Arteche y Cipriano Elis de la Hoz» (en castellà), 21-03-2011. [Consulta: 20 desembre 2023].
* ↑ Samperio, Publicado por Raul Gómez. «El primer cántabro en el Tour de Francia». [Consulta: 20 desembre 2023].
* ↑ «Resultats de la 6a etapa» (en castellà). Mundo Deportivo, 08-09-1945. [Consulta: 29 març 2013].

## Enllaços externs

* Palmarès a cyclingarchives.com
* Palmarès a museociclismo.it
# Hidrogensulfur de sodi

Hidrogensulfur de sodi és el compost químic amb la fórmula NaHS. Aquest compost és el producte de la mitja neutralització del sulfur d'hidrogen amb hidròxid de sodi. El NaHS és un reactiu útil per a la síntesi de compostos orgànics i inorgànics de sofre. La seva olor és com la del H₂S degut a la hidròlisi per la humitat de l'atmosfera.

## Aplicacions

Anualment es produeixen milers de tones de NaHS. L'ús principal és en la fabricació de paper en el procés Kraft, com a agent de flotació en la mineria del coure i en la indústria de l'adobat de pells per treure'n els pèls.
# Paravanar

Paravanar és un riu del nord de Tamil Nadu que neix a 11° 31′ N, 79° 43′ E﻿ / ﻿11.517°N,79.717°E﻿ / 11.517; 79.717. Després d'un curs de 52 km en direcció nord i paral·lel a la costa desaigua a la mar prop de Cuddalore. És navegable per uns 15 km i està connectat al riu Vellar per un canal començat el 1857 però aturat, i reprès el 1878.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tuc de Samont

El Tuc de Samont o Tuc de Somont és una muntanya de 2.508 metres que es troba al municipi de Vielha e Mijaran, a la comarca de la Vall d'Aran.
Aquest cim està inclòs al llistat dels 100 cims de la FEEC

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Gai Alfi Flavus

Gai Alfi Flavus (llatí: Gaius Alfius Flavus) va ser un magistrat romà.
Va donar suport a Ciceró en el seu consolat (63 aC). Va ser tribú de la plebs el 59 aC i llavors va donar suport incondicional a Juli Cèsar i per això no va obtenir el càrrec d'edil curul. El 54 aC va ser pretor, càrrec pel qual ja havia competit almenys una altra vegada sense èxit. Més tard va ser qüestor i comissionat al judici d'Aulus Gabini i al de Gneu Planci. Ciceró parla d'ell dient que va ser sempre un home honest i benintencionat però equivocat.

## Referències

* ↑ Smith, William 8ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 174.
# Ideal primer

En matemàtiques, un ideal primer és un conjunt inclòs en un anell que té unes propietats semblants a les que tenen els nombres primers dins l'anell dels nombres enters. El concepte d'ideal primer té important rellevància, no només dins la pròpia teoria d'anells de l'àlgebra abstracta sinó també en teoria algebraica de nombres i en l'aritmètica modular.

## Definició

Hi ha dues definicions molt esteses per aquest concepte. La primera, indica el concepte i diu:
* Un ideal I d'un anell A es diu que és primer si A ≠ I i quan dos ideals J$_1$, J₂ ⊆ A compleixen que el seu producte J$_1$J₂ està inclòs en I aleshores algun dels dos està també inclòs en I.
Aquesta definició reflecteix el punt de vista històric que va portar als ideals primers com a generalització dels nombres ideals primers, donat que en l'estudi de divisibilitat de ℤ, el concepte «J està inclòs en I» es correspon amb el de «I divideix J». Per tant, és una generalització de la propietat del lema d'Euclides.
La segona definició és, en canvi, més concisa i diu:
* Un ideal I d'un anell A és primer si i només si l'anell quocient A / I és un anell íntegre.

## Exemples

* A l'anell ℤ dels nombres enters, els ideals primers són exactament els de la forma (p), és a dir, els ideals principals generats per un nombre primer p.
* En un anell commutatiu unitari, tot ideal maximal és un ideal primer. De fet si és un anell principal, els ideals maximals i els primers coincideixen.

## Usos

Un àmbit on els ideals primers tenen especial importància és en la geometria algebraica. Allà, el conjunt d'ideals primers d'un anell s'anomena el seu espectre que es converteix en un espai topològic seguint la definició de la topologia de Zariski.
# Espeleotema fibrós

Els espeleotemes fibrosos són un tipus d'espeleotema que es componen d'agregats de cristalls que tenen l'aspecte de fibres. Habitualment són de guix, però poder estar composts d'altres sals minerals com epsomita o halita. Es classifiquen en quatre subtipus: cabells, cotó, cordons i neu. Aquest darrer subtipus és el resultat de la desintegració de qualsevol dels altres tres subtipus.
Tots els espeleotemes fibrosos es formen a partir de dissolucions saturades que són expulsades pels porus de les roques, generalment calcària, i es dipositen en entrar en contacte amb l'aire. La mida dels porus determina el gruix dels cristalls, els més fins donen lloc al subtipus cotó, i els més grossos als cordons.

## Referències

* ↑ Bewley, D.; Bunnell, D. «Fibrous speleothems». The Virtual Cave. [Consulta: 13 febrer 2015].